## Pärnumaa koolide Gulliveri teatrimäng, sügis 2022

Juhend

Mälumäng on mõeldud 10.-12. klasside õpilastele (kaasata võib põhikooli õpilasi) ja kutsekoolide õpilastele.

Mälumäng on pühendatud 2022.a. teatritähtpäevalistele, tänavu lahkunud teatriinimestele ning Endla teatri ajaloole ja tänapäevale. Küsimusi tuleb ka teistest Eesti teatritest ning Eestis ja maailmas hetkel toimuvatest filmisündmustest.  
Tänavu lahkunud teatriinimesed: **Raivo Trass; Ingo Normet;** **Maria Klenskaja; Helene Vannari; Toomas Suuman**  
Tähtpäevalised: **100 – Heino Mandri; 80 – Kaarin Raid; 55 – Margus Vaigur;   
50 – Ago Anderson; 50 – Kleer Maibaum; 50 – Liisa Aibel; 45 – Ireen Kennik; 45 – Tiit Ojasoo; 45 – Maarja Jakobson**

Infoallikad: Gulliveri mõttemängude koduleht <http://gulliver.kand.pri.ee> ja selle kaudu lingid erinevate teatriteemaliste ja filmialaste veebilehtede juurde.

Endla teatri ajalooraamatud:

* Leida Talts „Pärnu teatrilugu 1875-1991“
* „Endla teater 100“
* „Endla teatri biograafiline leksikon“

Mälumäng toimub Endla teatri ja Jaak Kännu koostöös.

*Eesmärgid*

* õpilaste vaba aja sisustamine;
* teatri- ja filmihuvi propageerimine;
* loovuse ja loomingulisuse arendamine;
* meeskonnatöö õppimine ja arendamine.

*Osavõtjad*

* võistlus toimub Pärnu linna ja maakonna koolide 10.-12. klasside õpilasvõistkondadele, kaasata võib põhikooli õpilasi;
* võistkonda kuulub 7 mälumängijat, neist ühes mängublokis saab võistelda korraga kuni 5 mängijat (loomingulises koduülesandes kuni 7 mängijat);
* ühest koolist (klassist) võib osaleda rohkem kui üks võistkond, võistkond võib koosneda erinevate klasside õpilastest, kaasata võib põhikooli õpilasi.

*Mälumängu süsteem ja temaatika*

* toimub kaks eelvooru (kui võistkondi 4 või rohkem) või üks eelvoor (kui võistkondi 2 või 3), kus osalevad kõik eelnevalt registreerunud võistkonnad;
* järgnevalt kohtuvad 4 edukamat võistkonda (kahe eelvooru kokkuvõttes) poolfinaalmängudes (kummaski 2 võistkonda) või kui võistkondi on 2 või 3, siis toimuvad mängud paarikaupa;
* poolfinaalide võitjad kohtuvad omavahel finaalmängus;
* eelvoorud on klassikalised mälumängud (14 küsimust), kus teemadeks on:

a) Endla teater (5 küsimust),

b) film (2 küsimust),

c) Eesti ja maailma teater, teatriajalugu, maailma film ja selle ajalugu (4 küsimust),

d) tähtpäevalised teatri-, filmiinimesed (2 küsimust),

e) muusika- ja tantsuteater (1 küsimus)

* poolfinaal- ja finaalmängud koosnevad neljast blokist:

1. klassikalises blokis on tavalised mälumänguküsimused (5-6 küsimust),
2. koduülesande blokk on seotud mõne muinasjutu/näidendi/filmi vms etendamisega,
3. ekspromptülesande blokis tuleb kohapeal teha mõni etüüd või lahendada mingi loovusülesanne,
4. teatrikammi blokis lahendatakse teatri- ja filmiteemaline kammristsõna

*Mängujuht ja kohtunikud*

* küsimused ja ristsõnad koostab Jaak Känd (alias Gulliver);
* mängujuhina tegutseb Jaak Känd;
* kohtunikekogusse kuuluvad teater Endla töötajad.

*Mälumängu ajakava ja toimumispaigad*

* eelvoorud toimuvad Endla teatris, **10. oktoober** ja **17. oktoober 2022**; algus kell 15
* poolfinaalid ja finaal toimuvad Endla teatrikohvikus (või Sammassaalis), mängupäevad (***NB! võivad muutuda!*** ) on **15.** ja **16. novembril** ning   
  **29. novembril 2022**

*Auhinnad*

* eelvoorude, poolfinaalide ja finaalide võitjad saavad Endla teatri kinkekaardid,
* mälumängu võitnud võistkonda premeeritakse Eesti Teatri festivali 2022 kaelakaartidega,
* võimalusel lisaauhinnad

*Registreerimine ja info*

* võistkonnad tuleb mälumängule registreerida kuni **07. oktoober 2022** e-posti aadressil [jaakkand88@hotmail.com](mailto:jaakkand88@hotmail.com), registreerimisel märkida võistkonna liikmete nimed ja klassid, võistkonna kapten (nimi, e-post, telefon), võistkonna juhendaja/treener (nimi, e-post, telefon);
* infot mälumängu kohta saab ülaltoodud e-posti aadressil või helistades telefonil 56468316 (Jaak Känd);
* Gulliveri mõttemängude koduleht asub aadressil: <http://gulliver.kand.pri.ee> **Jälgige pidevalt kodulehte!**